CELEX: 62020TN0270
Language: et
Date: 2020-05-07 00:00:00
Title: Kohtuasi T-270/20: 7. mail 2020 esitatud hagi – JS versus SRB

27.7.2020   
            
            
               ET
            
            
               Euroopa Liidu Teataja
            
            
               C 247/19
            
         
      7. mail 2020 esitatud hagi – JS versus SRB
      (Kohtuasi T-270/20)
      (2020/C 247/29)
      Kohtumenetluse keel: inglise
      
         Pooled
      
      
         Hageja: JS (esindajad: advokaadid: L. Levi ja A. Champetier)
      
         Kostja: Ühtne Kriisilahendusnõukogu (SRB)
      
         Nõuded
      
      Hageja palub Üldkohtul:
      
                  —
               
               
                  tühistada 2018. aasta hindamisaruanne, mille hageja sai kätte 12. juunil 2019;
               
            
                  —
               
               
                  samuti tühistada vajalikus ulatuses 22. jaanuari 2020. aasta otsus, mis tehti teatavaks 28. jaanuaril 2020 ja millega tema 12. septembri 2019. aasta kaebus rahuldamata jäeti;
               
            
                  —
               
               
                  mõista välja hüvitis mittevaralise kahju eest, mille suurus on ex aequo et bono hinnates 15 000 eurot;
               
            
                  —
               
               
                  mõista välja hüvitis varalise kahju eest summas 2 322 eurot, mis tekkis palga külmutamisega palgaastme AD6 järgus 3 kaheteistkümneks kuuks alates augustist 2019;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimese väite kohaselt on tehtud ilmsed hindamisvead ja esitatud laimavaid süüdistusi.
               
            
                  2.
               
               
                  Teise väite kohaselt puudusid ametialased eesmärgid ja puudus hageja suhtes kohaldatav ametijuhend.
               
            
                  3.
               
               
                  Kolmanda väite kohaselt on rikutud erapooletuse põhimõtet ja SRB 25. märtsi 2015. aasta täiskogu istungil vastu võetud otsust (1).
               
            
                  4.
               
               
                  Neljanda väite kohaselt on rikutud eelnevalt mainitud SRB 25. märtsi 2015. aasta otsuse artiklit 5 ja hoolitsemiskohustust.
                  Kahju hüvitamise nõude põhjendamiseks tugineb hageja kostja toime pandud rikkumisele, tekitatud kahjule ning põhjuslikule seosele rikkumise ja kahju vahel.
               
            
         (1)  Kriisilahendusnõukogu 25. märtsi 2015. aasta otsus, millega kehtestatakse personalieeskirjade artikli 43 ja ajutiste teenistujate suhtes kohaldatava personalieeskirjade artikli 44 esimese lõigu üldised rakendussätted.